ms en ms en id id id id ms ms ms id id ms id ms id id id id id id ms en id es id ms id id ms ms ms id id en
Geram betul... Kes peniaga bazar tak jujur, ini cara nak tahu makanan masih elok atau ‘recycle’ semalam punya
Banyak sangat kes peniaga bazar tak jujur, tips kenali makanan itu masih elok atau ‘recycle’ makanan semalam. Hampir setiap hari ada sahaja kisah duka yang dikongsikan netizen mengenai juadah berbuka yang dibeli di bazar Ramadan.
Contohnya nasi kerabu berulat, ayam goreng ‘recycle’, ayam bakar mentah, tepung pelita berlendir. Juadah berbuka ‘hauk’ ini jika dimakan pasti akan menyebabkan keracunan makanan.
Justeru itu, Bahagian Keselamatan dan Kualiti Makanan Pulau Pinang berkongsikan tips kepada orang ramai agar tidak terpedaya dan menjadi mangsa juadah berbuka puasa yang tidak mencapai kualiti yang baik.
Menurut perkongsian jabatan itu di Facebook, pembeli disarankan untuk sentiasa mengamalkan tiga perkara penting sebelum membeli sesuatu makanan iaitu lihat, hidu dan rasa.
Berikut kami kongsikan tips tambahan kepada anda:
1. Lihat tekstur makanan
Jika anda bercadang untuk membeli juadah berbuka yang sudah dibungkus, ambil masa untuk teliti dahulu tekstur atau rupa makanan yang dijual. Jika didapati kuih atau makanan tersebut berlendir, ia bermaksud makanan itu sudah tidak berapa baik dan sudah basi. Jadi jangan beli. Diulangi jangan beli.
Pastikan keadaan fizikal makanan tiada bendasing seperti ulat atau rambut dan tidak berlendir, berbuih atau berkulat.
Pastikan makanan tidak berbau masam, basi atau busuk. Jika makanan tersebut berbau pelik, elak dari membeli atau makan atau minum. Makanan yang sudah tercemar atau sudah basi atau tamat tempoh, boleh bertukar bau.
Rasa sedikit dahulu makanan dan pastikan tiada rasa masam atau basi
4. Hati-hati dengan makanan bersalut tepung
Kalau anda nak tahu, memang ada sesetengah peniaga yang menggoreng semula makanan semalam yang tidak habis. Caranya, makanan yang sudah disimpan di dalam peti sejuk, dicelup semula dengan tepung dan digoreng semula. Jadi untuk kenal pasti makanan itu digoreng semula, anda lihat sikit isi ayam itu. Ia akan kelihatan agak hitam dan kebiruan. Apabila anda makan, rasanya agak keras berbanding ayam segar.
Jika makanan bergoreng contohnya makanan ringan seperti nuget, sosej, ayam, bebola terasa keras atau kering atau warnanya kelihatan sedikit gelap dari sepatutnya, elakkan daripada memakannya.
5. Makanan dijual tidak dihurung lalat
Jika makanan tersebut dihurung lalat kerana faktor kawasan yang sememangnya ada lalat, anda wajar teliti makanan dipamerkan lebih cermat. Teliti pastikan tiada tahi lalat pada makanan.
Kepada peniaga, jujurlah apabila anda berniaga. Jangan sampai dilabel peniaga bidan terjun. Hanya kerana memikirkan keuntungan, anda mengabaikan tanggungjawab anda sebagai peniaga jujur yang sepatutnya menjual makanan yang berkualiti dan selamat kepada pelanggan.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.